Oficialusis leidinys L 220 , 29/07/1989 p. 0051 - 0053

specialusis leidimas suomių kalba: skyrius 3 tomas 30 p. 0030

specialusis leidimas švedų kalba: skyrius 3 tomas 30 p. 0030



Komisijos reglamentas (EEB) Nr. 2319/89 1989 m. liepos 28 d. dėl minimalių kokybės reikalavimų "Williams" ir "Rocha" veislių kriaušėms sirupe ir kriaušėms natūraliose vaisių sultyse taikant paramos gamybai programą EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1986 m. vasario 24 d. Tarybos reglamentą (EEB) Nr. 426/86 dėl bendro vaisių ir daržovių produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1125/89 [2], ypač į jo 6 straipsnio 4 dalį, kadangi Reglamento (EEB) Nr. 426/86 2 straipsnio 1 dalyje yra nustatoma parama tam tikrų produktų, nurodytų minėto reglamento I priedo A dalyje, gamybai; kadangi 6 straipsnio 1 dalies b punkte yra nurodyta, kad parama turi būti suteikiama tik produktams, atitinkantiems minimalius kokybės reikalavimus, kuriuos būtina nustatyti; kadangi šiais minimaliais reikalavimais siekiama, kad nebūtų gaminami produktai, neturintys paklausos ir galintys nulemti rinkos iškraipymus; kadangi šie reikalavimai turi būti pagrįsti sąžiningais tradiciniais gamybos būdais; kadangi Komisijos reglamente (EEB) Nr. 1289/85 [3] yra nustatyti "Williams" veislės kriaušių sirupe kokybės reikalavimai; kadangi jo nuostatos turėtų būti derinamos atsižvelgiant į tai, jog paramos programa, kaip numatyta anksčiau minėtame Reglamente (EEB) Nr. 1125/89, jau taikoma ir "Rocha" veislės kriaušėms ir "Williams" ir "Rocha" veislės kriaušėms, konservuotoms natūraliose vaisių sultyse; kadangi dėl aiškumo naujai suderinti kokybės reikalavimai turėtų būti išdėstyti naujame tekste; kadangi šiame reglamente nustatyti kokybės reikalavimai yra papildomos taikymo taisyklės, detalizuojančios 1985 m. birželio 5 d. Reglamento (EEB) Nr. 1599/84, nustatančio išsamias paramos vaisių ir daržovių gamybai programos taikymo taisykles [4] su paskutiniais pakeitimais, padarytais Reglamentu (EEB) Nr. 2260/89 [5], nuostatas; kadangi šiame reglamente numatytos priemonės atitinka Vaisių ir daržovių gaminių verslo vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šis reglamentas nustato minimalius kokybės reikalavimus, kuriuos "Williams" ir "Rocha" veislių kriaušės sirupe ir (arba) šių veislių kriaušės, konservuotos natūraliose vaisių sultyse, toliau – kriaušės sirupe arba natūraliose vaisių sultyse, kaip yra numatyta Reglamento (EEB) Nr. 1599/84 1 straipsnyje, turi atitikti, kad joms gaminti būtų suteikta Reglamento (EEB) Nr. 426/86 2 straipsnyje numatyta parama. 2 straipsnis Kriaušėms sirupe ir (arba) kriaušėms natūraliose vaisių sultyse gaminti naudojamos tik Pyrus comunis L. rūšies, "Williams" ir "Rocha" veislių kriaušės. Žaliava turi būti šviežia, sveika, švari ir tinkama perdirbti. Prieš gaminant kriaušes sirupe ir (arba) natūraliose vaisių sultyse, žaliava gali būti atšaldyta. 3 straipsnis 1. Kriaušės sirupe ir (arba) natūraliose vaisių sultyse turi būti vienu iš šio straipsnio 2 dalyje aprašytu pavidalu. 2. Šiame reglamente vaisių pavidalai apibrėžiami taip: a) "sveiki vaisiai" – tai vientisi (nepadalyti į dalis) vaisiai su šerdimi ir su koteliu arba be kotelio; b) "puselės" – tai vaisiai be šerdies, perpjauti į dvi beveik lygias dalis; c) "ketvirčiai" – tai vaisiai be šerdies, perpjauti į keturias beveik lygias dalis; d) "skiltelės" – tai vaisiai be šerdies, perpjauti į daugiau kaip keturias pleišto pavidalo dalis; e) "kubeliai" – tai vaisiai be šerdies, supjaustyti kubeliais. 3. Į tą pačią kriaušių sirupe ir (arba) natūraliose vaisių sultyse dėžutę dedami tik vienodo pavidalo ir beveik vienodo dydžio vaisiai arba jų skiltelės. Kitokio pavidalo vaisių joje būti negali. 4. Kriaušių sirupe spalva turi būti būdinga "Williams" ir "Rocha" veislėms. Išblukusi rausva spalva nelaikoma defektu. Kriaušių sirupe su specialiais ingredientais spalva laikoma tipiška, jei dėl ingredientų ji nėra labai pašviesėjusi. 5. Kriaušėse sirupe ir (arba) natūraliose vaisių sultyse neturi būti ne augalinės kilmės priemaišų, pašalinio skonio bei kvapų. Vaisiai turi būti mėsingi, gali būti skirtingo kietumo, bet nei per daug minkšti, nei per daug kieti. 6. Kriaušėse sirupe beveik neturi būti: a) ne augalinės kilmės priemaišų; b) žievės; c) dėmėtų vaisių. Be to, tarp vientisų vaisių, puselių ir ketvirčių beveik neturi pasitaikyti mechaniškai sužalotų vaisių. 4 straipsnis 1. Vaisiai arba jų gabaliukai laikomi beveik vienodo dydžio tada, kai dėžutėje esančio didžiausio vaisiaus svoris nėra dvigubai didesnis už mažiausio vaisiaus svorį. Jei dėžutėje yra mažiau kaip 20 vaisių, į vieną galima ir neatsižvelgti. Nustatant didžiausią ir mažiausią vaisių, neatsižvelgiama į sužalotus vaisius. 2. Kriaušės sirupe ir (arba) natūraliose vaisių sultyse atitinka 3 straipsnio 6 dalies reikalavimus, kai neperžengiamos šios leistinos ribos: | Vaisiaus pavidalas | Vientisi, puselės ir ketvirčiai | Kiti | Dėmėti (defektuoti) vaisiai | 15 % viso skaičiaus | 1,5 kilogramo | Mechaniškai sužaloti vaisiai | 10 % viso skaičiaus | netaikytina | Žievelė | 100 cm2 viso ploto | 100 cm2 viso ploto | Augalinės kilmės priemaišos: | | | Šerdies dalys | 10 vienetų | 10 vienetų | Palaidos kriaušių sėklos | 80 vienetų | 80 vienetų | Kita medžiaga, įskaitant palaidas šerdies daleles | 60 dalelių | 60 dalelių | Leistini nukrypimai, išskyrus tuos, kurie yra nustatyti procentais nuo skaičiaus, yra nustatyti 10 kilogramų nuo grynojo sauso svorio. Šerdis nelaikoma defektu, kai kriaušės sirupe yra vientisos ir su šerdimi. 3. Šio straipsnio 3 dalyje: a) "dėmėti vaisiai" – tai vaisiai, praradę paviršiaus spalvą arba su dėmėmis, kurios ryškiai skiriasi nuo bendros spalvos ir gali prasiskverbti į minkštimą, ypač sumušimai, šašai ir patamsėjimai; b) "mechaniškai pažeisti vaisiai" – tai į atskiras dalis perskelti vaisiai ir visos dalys, kurių dydis atitinka vieną vaisių, laikomos vienetu, arba labai sumušti vaisiai su taip smarkiai išskobtu paviršiumi, kad jo išvaizda labai suprastėja; c) "žievė" – tai prie minkštimo prisitvirtinusi ir atskirai dėžutėje esanti žievė; d) "augalinės kilmės priemaišos" – tai ne vaisiaus augalinės medžiagos arba medžiagos, kurios buvo natūraliai prisitvirtinusios prie vaisiaus, bet turėjo būti pašalintos juos konservuojant, visų pirma šerdies dalelės, kriaušių sėklos, koteliai ir lapeliai bei jų dalys. Žievė nepriskiriama augalinės kilmės priemaišoms. e) "šerdies dalelės" – tai prie vaisiaus prisitvirtinusi sėklinė arba jos dalys, su sėklomis arba be jų. Šerdies gabalėliai sudaro vienetą, jei visi kartu yra maždaug pusės šerdies dydžio; f) "palaidos kriaušių sėklos" – tai nuo šerdies atitrūkusios ir dėžutėje atskirai esančios sėklos. 5 straipsnis 1. Dėžutėje esančios kriaušės ir sirupas bei (arba) natūralios vaisių sultys turi užimti ne mažiau kaip 90 % jos talpos. 2. Grynasis vaisių svoris be skysčio vidutiniškai turi sudaryti bent jau tiek toliau nurodytos dėžutės talpos, išreikštos gramais, procentų: Vaisiaus pavidalas | Nominali skysčių talpa dėžutėje | 425 ml arba daugiau | mažiau kaip 425 ml | Vientisas vaisius | 50 | 46 | Puselės | 54 | 46 | Ketvirčiai | 56 | 46 | Skiltelės | 56 | 46 | Kubeliai | 56 | 50 | 3. Jei kriaušės sirupe ir (arba) natūraliose vaisių sultyse yra stiklainiuose, prieš apskaičiuojant šio straipsnio 1 ir 2 dalyse nurodytus procentus, skysčių tūris sumažinamas 20 ml. 4. Ant kiekvienos dėžutės nurodoma pagaminimo data ir metai, ir gamintojas. Ženklinimą, kuris gali būti ir užkoduotas, patvirtina valstybės narės, kurioje produktas buvo pagamintas, kompetentingos institucijos, galinčios priimti dar ir papildomas ženklinimo nuostatas. 6 straipsnis Gamybos laikotarpiu gamintojas kasdien ir reguliariai tikrina, kad kriaušės sirupe ir (arba) natūraliose vaisių sultyse atitiktų paramos suteikimo reikalavimus. Tikrinimo rezultatai registruojami. 7 straipsnis Reglamentas (EEB) Nr. 1289/85 šiuo reglamentu yra panaikinamas. 8 straipsnis Šis reglamentas įsigalioja jo paskelbimo žurnale Europos Bendrijų oficialiajame leidinyje dieną. Jis taikomas nuo 1989 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. liepos 28 d. Komisijos vardu Ray Mac Sharry Komisijos narys [1] OL L 49, 1986 2 27, p. 1. [2] OL L 118, 1989 4 29, p. 29. [3] OL L 133, 1985 5 22, p. 5. [4] OL L 152, 1984 6 8, p. 16. [5] OL L 216, 1989 7 27, p. 46. --------------------------------------------------